રાજ્યમાં સ્વાઇન ફ્લૂની સીઝન શરૂ થઇ છે. સામાન્ય રીતે ઓગસ્ટથી જાન્યુઆરી દરમિયાન સ્વાઇન ફ્લૂના કેસ નોંધાય છે. ગત વર્ષે સપ્ટેમ્બર મહિનામાં 542 શંકાસ્પદ કેસનાં સેમ્પલ લેવાયાં હતાં. જે પૈકી 202 કેસ પોઝિટિવ આવ્યા હતા. શહેરનાં માસૂમ બાળકો સહિત 35 લોકોએ આ જીવલોણ રોગમાં જીવ ગુમાવ્યો હતો. જ્યારે મુખ્યમંત્રી સહિત આરોગ્ય વિભાગ વડોદરા ખાતે દોડી આવ્યો હતો. ફરી એક વખત સપ્ટેમ્બર મહિનામાં સગર્ભા મહિલા સ્વાઇન ફ્લૂની ઝપટમાં આવતાં તંત્રના હોશ ઊડી ગયા છે.રાજ્યમાં વડોદરાની આસપાસ આ રોગનાં દર્દીઓમાં ઝડપથી વધારો નોંધાઇ રહ્યો છે.સેવાસદન દ્વારા આખા વર્ષમાં લેવાયેલાં 9 સેમ્પલ પૈકી 4 કેસ પોઝિટિવ નોંધાયા હતા. પરંતુ સપ્ટેમ્બર મહિનો રોગ માટે સીઝન હોવાથી તંત્ર દ્વારા અસરકારક સર્વેલન્સ ચાલુ કરવામાં આવ્યું છે.